Publication: Magyar Közlöny
Issue: MK-2000-87 (Year: 2000, Number: 87)
Era: 1990-2004
Section: 
Paragraph Index: 62

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és a Francia Köztársaság Kormánya között a vámügyekben történő kölcsönös adminisztratív segítségnyújtásról A Magyar Köztársaság Kormánya és a Francia Köztársaság Kormánya (a továbbiakban: Felek), tekintettel arra, hogy a vámjogszabályok megsértése következtében kárt szenvednek a gazdasági, pénzügyi, szociális, kulturális és kereskedelmi érdekek, tekintettel arra, hogy a kábítószerek és pszichotrop anyagok tiltott kereskedelme veszélyt jelent a közegészségre és a társadalomra, tekintettel arra, hogy alapvető fontosságú a vámellenőrzési, korlátozási vagy tilalmi intézkedések helyes alkalmazása, a vámok, kiviteli és behozatali illetékek pontos behajtása, meggyőződve arról, hogy a vámjogszabályok megsértése elleni harcot hatékonyabbá teszi a két vámhatóság szoros együttműködése, attól az óhajtól vezérelve, hogy folytassák a Magyar Köztársaság és a Francia Köztársaság között 1991. szeptember 11-én aláírt Egyetértési és Barátsági Szerződés rendelkezéseinek, nevezetesen a 7., 8. és 12. Cikkében foglaltaknak a megvalósítását, figyelembe véve az ENSZ 1988. december 20-i, Kábítószerek és pszichotrop anyagok tiltott forgalmazása elleni egyezményét és annak mellékletét, az alábbiakban állapodtak meg:

Source: https://magyarkozlony.hu/hivatalos-lapok/b437ec04623193339d23d05d460b0c79e61b6a99/dokumentumok/789fbfc710597175e6f1aa4c3994b7f65d31624e/letoltes